stanford-oval/wikipedia huggingface dataset:
להט"ב ואסלאם
המעמד החוקי של הומוסקסואליות במדינות המוסלמיות

יחסים הומוסקסואלים הם עבירה ודינם עונש בכמה מדינות מוסלמיות כמו ערב הסעודית או ברפובליקות אסלאמיות כמו איראן. עונש המוות קיים כרגע בערב הסעודית, איראן, מאוריטניה, צפון ניגריה, סודאן ותימן. בעבר, עבירה זו דינה היה עונש מוות גם באפגאניסטאן תחת שלטון הטאליבאן, אבל הפך מעבירה שדינה מוות לעבירה שדינה קנס ומאסר.
בשנת 2005 הוציאה איראן להורג בתלייה את הנערים מחמוד עסגרי ועיאז מרהוני בן ה-18, להאחר שהואשמו על ידי בית המשפט העליון באיראן בקיום יחסי מין.
המצב החוקי באיחוד האמירויות אינו ברור. במדינות מוסלמיות רבות כמו בחריין, קטר, אלג'יריה והאיים המאלדיביים, הומוסקסואליות היא עבירה שדינה מאסר, קנס או ענישה גופנית. דבר זה הוביל למחלוקת בנוגע לקטר, שתארח את משחקי גביע העולם בכדורגל בשנת 2022. ארגוני זכויות אדם הטילו ספק בזכות לארח את המשחקים, שניתנה ב-2010, לאור האפשרות שאוהדי כדורגל להט"בים ייכלאו. בתגובה התבדח ג'וזף בלאטר, נשיא פיפ"א ואמר שהם יצטרכו "להימנע מפעילות מינית" בזמן שהותם בקטר. הוא משך הערה זו מאוחר יותר לאחר גינויים מארגוני זכויות אדם.
בערב הסעודית, בה העונש המקסימלי על מעשים הומוסקסואליים היא הוצאה להורג פומבית, הממשלה תשתמש לרוב בעונשים פחותים כמו קנסות, מאסר והלקאה בשוט, אלא אם היא מרגישה שיחידים מנסים לערער את סמכותה של המדינה על ידי יצירתן של תנועות להט"ב. איראן היא כנראה המדינה שמוציאה להורג את המספר הגדול ביותר של אזרחים בעקבות יחסים הומוסקסואלים. מאז המהפכה האסלאמית ב-1979, הממשלה האיראנית הוציאה להורג מעל 4,000 איש באשמה זו.
במצרים, גברים הומוסקסואלים מחוץ לארון נשפטו תחת חוקי המוסר הציבורי הכלליים. מצד שני, הומוסקסואליות, אף על פי שאינה חוקית, מקובלת עד גבול מסוים בלבנון.
במדינות אחרות בעלות רוב מוסלמי, כמו אלבניה, טורקיהֿ, ירדן, ומאלי, יחסי מין בין שני אנשים בני אותו מין אינם אסורים בחוק. בשטחי איו"ש ורצועת עזה החקיקה לא קבעה חוקים בעד או נגד זכויות להט"ב ברשות הפלסטינית, אלא הרשות ירשה חוקים קודמים שחלו בשטחיה. כך ישנן מספר מערכות חוקים הסותרות זו את זו וקיים חוק תקף האוסר על קיום יחסי מין בין גברים (אך לא בין נשים).
רוב ארגוני זכויות האדם הבינלאומיים, כמו משמר זכויות האדם ואמנסטי אינטרנשיונל, מגנים את החוקים שהופכים יחסים הומוסקסואלים בהסכמה בין בגירים לעבירה. מאז 1994, ועדת מועצת זכויות האדם של האו"ם קבע כי חוקים אלה מפרים את הזכות לפרטיות שמובטחת בהכרזה לכל באי עולם בדבר זכויות האדם והאמנה הבינלאומית בדבר זכויות אזרחיות ופוליטיות. עם זאת, רוב המדינות המוסלמיות (מלבד טורקיה), מתעקשות כי חוקים אלה הם הכרחיים כדי לשמר את המוסר והמידות המוסלמיות. למרות זאת, בלבנון קיים מאמץ פנימי להפוך הומוסקסואליות לחוקית.
קבלה תרבותית או עוינות

רוב המדינות בהן יש רוב מוסלמי הן לא מדינות ליברליות בכל הנוגע לסובלנות כלפי זכויות להט"ב. בחלק מהמדינות, כמו איראן, ערב הסעודית, פאקיסטן, סודאן, תימן, אפגאניסטאן, עיראק ומלזיה, ישנה עוינות מאוד גדולה בעקבות השפעה של הפוליטיקה והדת. מבין המדינות האלה, איראן נחשבת בעיני רבים לפחות סובלנית מהשאר. במקרה אחד שיצר מחלוקת בינלאומית, איראן הוציאה להורג את מחמוד אסגארי ועיאז מרהוני ב-19 ביולי 2005, לאחר שהם הורשעו באונס של נער בן 13. קצת לאחר מכן, קבוצה בריטית טענה שהנערים הוצאו להורג על יחסים הומוסקסואלים בהסכמה ולא על אונס.
בעוד איראן הוציאה את ההומוסקסואליות מחוץ לחוק, ההוגים השיעים באיראן כדוגמת האייתוללה ח'ומייני, התירו לטרנסקסואלים לשנות את מינם כדי שיוכלו להיות במערכות יחסים הטרוסקסואליות. עמדה זו אושרה על ידי המנהיג העליון באיראן, אייתוללה עלי ח'אמנאי, והיא גם נתמכת על ידי כהני דת איראניים נוספים. המדינה מממנת חלק גדול מעלותם של ניתוחים לשינוי מין. למרות התמיכה שהם מקבלים ממנהיגים דתיים, החברה האיראנית סובלנית פחות לטרנסקסואלים.
בהודו, מדינה בעלת מיעוט מוסלמי גדול, הסמינר האסלאמי הגדול ביותר, דאר אלעלום דיובאנד, התנגד בנחישות למהלכים של הממשלה לבטל ולהקל חוקים ארכאיים מתקופת הראג' הבריטי שאסרו על הומוסקסואליות.
בכמה מדינות מוסלמיות חילוניות כמו אלבניה, אינדונזיה, טורקיה, קזחסטן, לבנון וכו', ישנן גישות יותר ליברליות.
בבריטניה, סקר של חברת גאלופ מצא שכמעט אף אחד מהמוסלמים במדינה אינו חושב שהומוסקסואליות היא "מקובלת מוסרית", בהשוואה ל-35% מהמוסלמים בצרפת.
טרנסג'נדריות

באסלאם, המונח "מוח'נת'ון" (مخنثون) שימש כדי לתאר אנשים בעלי שונות מגדרית, לרוב טרנסקסואליות מזכר לנקבה. המונח הזה, כמו גם המונח "סריס", אינם מופיעים בקוראן, אך מופיעים בחדית', דבריו של מוחמד, שהם בעלי מעמד שניוני לטקסט המרכזי. יתר על כן, באסלאם, ישנה מסורת של פיתוח ועידון של דוקטרינות דתיות מורחבות באמצעות למידה. הדוקטרינה הזאת מכילה, באופן מפתיע, פסקה חיובית כלפי טרנסג'נדרים, מפי הוגה הדעות ואוסף החדית'ים אלנוואווי:
"מוח'נת'" הוא אדם ("זכר") שנושא בתנועותיו, במראהו ובשפתו מאפיינים של אישה. ישנם שני סוגים: הראשון הוא זה שמאפיינים אלו אצלו מולדים, הוא לא השית אותם על עצמו, ולכן אין בו אשמה, אשם או בושה, כל עוד הוא לא מבצע מעשים (מגונים) או מנצל זאת לבצע כסף (זנות וכו'). הסוג השני מתנהג כמו אישה מתוך מטרות לא מוסריות והוא חוטא ונושא באשמה.
באיראן מתבצעים יותר ניתוחים לשינוי מין מבכל מדינה אחרת מלבד תאילנד. דבר זה נחשב ל"ריפוי" להומוסקסואליות, שדינה מוות בחוק האיראני. הממשלה אפילו מממנת עד חצי מעלות התהליך לאלה שזקוקים לסיוע כספי, והמין החדש מצוין גם בתעודת הלידה.
תנועות להט"ב מוסלמיות

אף על פי שמדובר בדעת מיעוט, חלק מהמוסלמים, כמו הסופרת הלסבית ארשאד מאנג'י, והעורך האקדמי סקוט קוגל טוענים שהאסלאם לא מגנה הומוסקסואליות. קוגל, יחד עם הוגת הדעות והסופרת ההודית רות ואניטה והסופר סלים קידאווי אפילו מציינים שלאסלאם הקדום יש היסטוריה עשירה של ספרות הומואירוטית.
תנועות להט"ב מוסלמיות > ארגונים לשעבר

קרן "אל-פתיחה" הוא ארגון אשר קידם מטרותיהן של הומואים, לסביות, ביסקסואלים/ות וטרנסג'נדרים/ות מוסלמים. הוא הוקם בשנת 1997 על ידי פייסל עלם, אמריקני ממוצא פקיסטני, והיה רשום כארגון ללא מטרות רווח בארצות הברית עד שנת 2011. הארגון היה זרוע של רשימת תפוצה בליסטסרב שקיבצה הומואים, לסביות ומתלבטים מוסלמים ממדינות שונות. הארגון צמח מתוך רשימות אינטרנט של מוסלמים מ-25 מדינות, ובאוקטובר 1998 החל לפתוח סניפים מקומות שונים. בשיאו, הגיע לכ-14 סניפים בארצות הברית, כמו גם משרדים באנגליה, קנדה, ספרד, טורקיה ודרום אפריקה והפך לארגון הגדול ביותר לזכויות להט"ב מוסלמים בעולם. פירוש השם "אל-פתיחה" פירושו "הפתיחה", זהו גם שמו של הפרק הראשון של הקוראן. בתחילת אותו פרק ('סורה'), מתואר אלוהים כחמול ורחום, מקימי הארגון סבורים כי תכונות אלה מאפיינות את דת האסלאם, ולא שנאה והומופוביה.
מדי שנה אירח הארגון כנסים בחברות בינלאומית בהם כנסים מוקדמים אשר התקיימו בבוסטון, ניו יורק ולונדון בסוף שנות התשעים וראשית שנות האלפיים, אשר התמקדו בנושאים כגון פיוס בין דת ונטייה מינית. ועידת אל-פטיחה האחרונה נערכה בשנת 2005 באטלנטה, ג'ורג'יה.
בשנת 2001, אל-מוחג'ירון, ארגון בינלאומי המבקש להקים ח'ליפות אסלאמית עולמית אשר הוגדר כנקשר לטרור בינלאומי, הומופוביה ואנטישמיות, הוציא פתווה בה הכריז כי כל חברי אל-פתיחה הם מטרד, או כופרים, וגינו אותם לעונש מוות. בגלל האיום שהגיע מקהילות שמרניות, רבים מחברי האתר של הקרן העדיפו להישאר אנונימיים כדי להגן על זהותם תוך כדי שהם ממשיכים במסורת של סודיות. לאחר שמייסד הארגון, פייסל עלם, התפטר, המנהיגים הבאים לא הצליחו להמשיך את קיימו של הארגון. והוא החל בתהליך פירוק משפטי בשנת 2011.
תנועות להט"ב מוסלמיות > תנועות להט"ב ערביות בישראל והרשות הפלסטינית

בראשית שנות האלפיים הוקמו שתי קבוצות מבוססות המספקות תמיכה לעם פלסטיני לסבי, הומוסקסואלי, דו מיני, טרנסי, קווירי ומחקרי להטב"ים המתגוררים בגבולות ישראל, רצועת עזה והגדה המערבית. אלקאוס (القوس, "קשת" בעברית), ארגון הלהט"ב הפלסטיני הראשון, נוסד בשנת 2001 כפרויקט קהילתי של הבית הפתוח בירושלים לגאווה וסובלנות במטרה לענות באופן ספציפי על צורכיהם של הלהט"בים הפלסטינים החיים בירושלים. אלקאוס התרחב מאז הקמתו וכיום הוא מארח פעילויות חברתיות בירושלים, חיפה, יפו והגדה המערבית כזירת תמיכה לחברי הקהילה הפלסטינית הלהט"ב. אלקאוסמעניק גם קו תמיכה טלפוני.
בשנת 2002 הוקם ארגון שני במטרה לענות באופן ספציפי על צרכיהן של נשים לסביות פלסטיניות, אסוואת ("קולות" בערבית) הוקם כפרויקט של הארגון הפמיניסטי הפלסטיני קייאן, במרכז הפמיניסטי בחיפה. אסוואת התחיל כרשימת דוא"ל אנונימית המשרתת תמיכה לנשים הומוסקסואליות פלסטיניות, והתפתח לקבוצת עבודה המארחת מפגשים חודשיים עבור כ-60 מחבריה ומארגנת הרצאות, אירועים והזדמנויות חינוכיות בתחום. אסוואט מתרגם ומפרסם טקסטים מקוריים הקשורים למיניות וזהות מגדרית שלא היה זמין בעבר בשפה הערבית, ומארח באתר האינטרנט את האוסף הגדול ביותר של טקסטים בשפה הערבית הקשורים להומוסקסואליות. אסוואט פועל להעלאת המודעות הקהילתית לזהותם המינית של פלסטינים. באוגוסט 2019 פורסם כי התקיים בשכם אירוע גאווה שאורגן על ידי הארגון אלקאוס, לאחר סיום האירוע איימה המשטרה הפלסטינית לרדוף ואף לעצור כל מי שהשתתף באירועים של הקהילה בשטחי הרשות בטענה כי האירוע עודד לפעול בצורה שמתנגדת לערכים ולמסורת הפלסטינית. בעקבות הודעת האיום של המשטרה נאלץ הארגון לבטל אירוע נוסף מסוג זה ברמאללה. בעקבות האירוע פורסמו ברשתות החברתיות מספר פוסטים של צעירים פלסטיניים שתמכו בקהילה ובארגון ומחו על רדיפתם על ידי המשטרה. באותו החודש אסרה הרשות הפלסטינית על ארגוני קהילת הלהט"ב לפעול בגדה המערבית בתגובה לאירוע המתוכנן של אלקאוס. האיסור בוטל בסוף החודש בעקבות תגובות שליליות.
פעילי זכויות להט"ב מוסלמים

ישנם פעילי להט"ב מוסלמים ממקומות ותפקידים שונים בעולם כיום ובעבר, בהם:
אפפה ג'אמה - עורך מגזין הלהט"ב המוסלמי, "Huriyah".
אל-פארוק חאקי - מייסד סלאם, הקבוצה המוסלמית ההומוסקסואלית הראשונה בקנדה.
פייסל עלם - מייסדו של ארגון הלהט"ב המוסלמי, קרן אל-פתיחה.
אירשאד מנג'י - עיתונאית לסבית ופעילת זכויות אדם קנדית.
מרים חתון מולקרה - פעילת זכויות טרנסג'נדרים באיראן.
פרבז שארמה - קולנוען, סופר ופעיל זכויות להט"ב.
אחמד זהרה - המוסלמי ההומוסקסואל הגלוי הראשון אשר נבחר לתפקיד ציבורי בארצות הברית.
דאיי עבדאללה - אימאם הומוסקסואל אפרו-אמריקני מארצות הברית.
לודוביק-מוחמד זאהד - אימאם הומוסקסואל אלג'יראי-צרפתי מאלג'יריה.
אמל עדן - סופרת סומלית-נורווגית, מרצה ופעילה לסבית.
וואהיד אלי, הברון אלי - יזם תקשורת בריטי וחבר בית הלורדים ממפלגת הלייבור.
סומאיה דלמר - פעיל ודוגמן טרנסג'נדרי סומלי-קנדי.
נור ורסמה - האימאם ההומוסקסואל המוצהר הראשון באוסטרליה.
בלייר אימני - אקטיביסטית קווירית מוסלמית אפרו-אמריקאית.
פלורינה קאג'ה - אישיות טלוויזיה אמריקאית, זמרת, שחקנית ואקטיביסטית.
סאלם קידוואי - היסטוריון ימי הביניים, פעיל זכויות להט"ב ומתרגם.
טיינן פאוור - מנהיג אמונה מוסלמי מתקדם, כותב, מומחה תקשורת, אקטיביסט ומחנך.
אחמד דני רמדאן - סופר סורי-קנדי, דובר ציבורי, בעל טור ופעיל פוליטי עבור קהילת הלהט"ב.
עומר שריף ג'וניור - שחקן, דוגמן ופעיל זכויות להט"ב מצרי-קנדי.
חאמד סינו - זמר, פזמונאי ומוזיקאי הומוסקסואל לבנוני.
סמרה חביב - צלם קווירי.
סארה חגאזי - פעילת זכויות אדם לסבית מצרית.
לודוביק-מוחמד זאהד - חוקר האסלאם ההומוסקסואלי ומייסד הקבוצה "מוסלמים הומוסקסואליים בצרפת".
גלריה

איור של ילדה לסבית מוסלמית עם שיער מכוסה בצבעי דגל הגאווה שואלת "מי אומר שאתה לא יכול להיות הומו ומוסלמי?"
מפגיני זכויות להט"ב במצרים בעת מצעד הגאווה באמסטרדם, הולנד בשנת 2019
פעילי להט"ב אזרבייג'נים מפגינים עם דגל אזרבייג'ן במצעד הגאווה בברלין, 2015
מצעד הגאווה באנקרה, טורקיה בשנת 2012
מפגיני זכויות להט"ב בלבנון בעת מצעד הגאווה בברלין, גרמניה בשנת 2019
מצעד הגאווה הראשון בבירה סרייבו, בוסניה והרצגובינה בשנת 2019
מצעד הגאווה ה-7 בטירנה, אלבניה בשנת 2018
פאנל קצינים ונציגי ארגוני להט"ב במהלך חגיגות אירועי שבוע הגאווה הרביעי בקוסובו בשנת 2018
מועדון הלהט"ב, "X Large" באיסטנבול, טורקיה
סירת פעילי להט"ב איראנים בפסטיבל הגאווה של אמסטרדם בשנת 2019
משתתפים במצעד הגאווה בקייפטאון, דרום אפריקה בשנת 2014, מוחים על מצב זכויות הלהט"ב בניגריה
עצרת זכויות להט"ב במהלך הפסטיבל "Pahela Baishakh" בדאקה, בנגלדש בשנת 2015
מפגין מוסלמי מחזיק שלט עם הכיתוב "אחוות אחים הומואים מוסלמית" באירועי "WorldPride" בלונדון, הממלכה המאוחדת, 2012
מפגין זכויות להט"ב במצעד הגאווה בלונדון בשנת 2012 מחזיק שלט עם הכיתוב, "זכויות להט"ב בחוקה הטורקית עכשיו!"
משתתפים ב-"שייט גאווה" ברחבי יוון עם דגל הרשות הפלסטינית בשנת 2018
משתתפים במצעד הגאווה באדמונטון, קנדה מפגינים למען זכויות להט"ב ברשות הפלסטינית ונגד "האפרטהייד הישראלי" בשנת 2011
מצעד הגאווה באיזמיר, טורקיה בשנת 2014
קבוצת קאסטת ההיג'רה הטרנסג'נדרית מפגינות באסלאמאבאד, פקיסטן בשנת 2008
מוסלמי מחזיק שלט במצעד הגאווה בוילנה, ליטא עם הכיתוב, "הרמדאן נגמר, אני יכול להיות חופשי עכשיו?", יוני 2019
עמדת להט"ב פרו-פלסטינית בלוזאן, שווייץ בשנת 2005
מנהיגה אימאמית מתאבלת על קורבנות פיגוע הירי במועדון הלהט"ב באורלנדו
לודוביק-מוחמד זאהד, אימאם הומוסקסואל אלג'יראי-צרפתי מאלג'יריה
בלייר אימני, אקטיביסטית קווירית מוסלמית אפרו-אמריקאית
אירשאד מנג'י, עיתונאית, סופרת ופעילה פוליטית פמיניסטית לסבית מוסלמית
פרבז שארמה, קולנוען, סופר ופעיל זכויות להט"ב
אמל עדן, סופרת סומלית-נורווגית, מרצה ופעילה לסבית מוסלמית
וואהיד אלי, הברון אלי, יזם תקשורת בריטי מוסלמי וחבר בית הלורדים ממפלגת הלייבור
עומר שריף ג'וניור, שחקן, דוגמן ופעיל זכויות להט"ב מצרי-קנדי
ראו גם

זכויות להט"ב
זכויות להט"ב באפריקה
זכויות להט"ב באסיה
התנגדות לזכויות להט"ב
הצהרת האו"ם בדבר נטייה מינית וזהות מגדרית
רדיפת להט"ב במדינה האסלאמית
לקריאה נוספת

Islam and Homosexuality, a two-volume anthology
Homosexuality: What is the real sickness? Illustrative Article from AbdurRahman.org
Islam's Stand on Homosexuality
Gay Rights: Who are the Real Enemies of Liberation?, Socialist Review
Intolerant cruelty גיליון מיוחד של Diabolic Digest שחוקר את ההומוסקסואליות במזרח התיכון
Islamic law: (much) Theory and (just enough) Practice
Sodomy in Islamic Jurisprudence (article in German; engl. Summary)
Sexuality and Eroticism Among Males in Moslem Societies by Arno Schmitt and Jehoeda Sofer (eds.), Harrington Park Press 1992
Islam and Homosexuality
Islam and Homosexuality
Kotb, H.G.: Sexuality in Islam at the Magnus Hirschfeld Archive for Sexology
Homosexuality in Urdu poetry: Tolerance in medieval India and early Islamic societies
הפיגועים בקונסוליה הישראלית בסידני ובמועדון הכח

| --- | --- |
 תאריך:  23 בדצמבר 1982
 מקום:  בונדיי, סידני, אוסטרליה
 סוג:  פיגוע, אירוע, אנטישמיות באוסטרליה 
 פצועים:  2
 
שלט ציבורי להנצחת מועדון הכח בבונדיי
הפיגועים בקונסוליה הישראלית ובמועדון הכח בסידני, אוסטרליה אירעו ב-23 בדצמבר 1982. שני הפיצוצים התרחשו באותו יום תוך חמש שעות זה מזה. הפיגוע הראשון הוביל למעצר בודד, אם כי מאוחר יותר בוטלו האישומים. בשנת 2011, משטרת ניו סאות' ויילס והמשטרה הפדרלית האוסטרלית פתחו מחדש את התיק, והתקיימו מעצרים חדשים. זה היה עוד ניסיון לפיגועים נגד שגרירויות ודיפלומטים ישראלים.
אירועים

ב-23 בדצמבר 1982, בסביבות השעה 14:00, התפוצץ מטען חבלה ליד דלת יציאת החירום של הקונסוליה הכללית הישראלית ברחוב ויליאם 80, סידני. מעוצמת הפיצוץ נפצעו שני בני אדם ונזק משמעותי נגרם לבניין הקונסוליה. בסביבות השעה 18:45 באותו יום התפוצץ מטען חבלה שני בתוך רכב שחנה מחוץ למועדון הכח ברחוב הול 61–67, בונדיי, ניו סאות' ויילס. המטען לא התפוצץ כראוי ובפיצוץ שנגרם לא נפצע איש, עם זאת, שלושה כלי רכב ניזוקו באופן משמעותי כולל זה ששימש לאחסון המטען. מועדון "הכח" היה מלא באותה עת במספר רב של אנשים.
חקירה

חקירות ראשוניות של המשטרה הובילו למעצרו של גבר בן 31 שהואשם בגין פיצוץ מועדון הכח. התיק הועבר לבית המשפט, עם זאת, האישומים בוטלו מאוחר יותר על ידי התובע הכללי של ניו סאות' ויילס.
חקירה > חקירה מחדש

בשנת 2011, תיק שני הפיגועים נפתח מחדש לאחר שהמשטרה גילתה מידע חדש. המקרה הוקצה לצוות המשותף ללוחמה בטרור (JCTT) בסידני, במסגרת "מבצע סובלנות". מהמשטרה נמסר כי הם "מאמינים שעדיין ישנם אנשים בקהילה שמכירים את האחראים לפיצוצים הללו".
באוגוסט 2012, גורמים במשטרה אישרו כי צוות חוקרים חקר בחודש מאי אותה שנה בנושא את מוחמד ראשיד, פלסטיני בן 65 ממוצא ירדני, שריצה באותה תקופה עונש של שבע שנות מאסר בכלא פדרלי באינדיאנה שבארצות הברית, בעקבות הרשעתו בביצוע פיגוע ירי בטיסה מיפן להוואי באוגוסט 1982. ראשיד הרג אז אדם אחד וגרם לפציעתם של 15 אחרים. החוקרים האמינו כי ראשיד אחראי גם לפיגועים בסידני.
ראו גם

יחסי אוסטרליה–ישראל
משבר בני הערובה בסידני
הערות שוליים

↑  מערכת וואלה! חדשות‏, אחרי 30 שנה: פיגוע נגד יהודים בסידני נחקר שוב, באתר וואלה, 26 באוגוסט 2012
פעולה (מתמטיקה)

סימני ארבע פעולות החשבון האלמנטריות.
במתמטיקה, פעולה היא פונקציה שמקבלת מספר ערכי קלט (לפחות אחד) ומחזירה ערך פלט. ערכי הקלט נקראים ארגומנטים. פעולה חלקית מוגדרת באופן דומה לפעולה, אך במקום להגדיר אותה באמצעות פונקציה, מגדירים אותה תוך שימוש בפונקציה חלקית.
סוגי פעולות

הפעולות הנפוצות ביותר הן פעולות בינאריות ופעולות אונאריות. פעולות בינאריות הן פעולות שמקבלות שני אופרנדים ופעולות אונאריות מקבלות אופרנד אחד. דוגמאות לפעולות בינאריות הן חיבור וכפל, ובין הפעולות האונאריות ניתן למנות את פעולת השלילה ופונקציות טריגונומטריות. מכפלה מעורבת היא דוגמה לפונקציה שמקבלת שלושה אופרנדים, והיא מכונה "פעולה טרנרית". במתמטיקה קלאסית מספר האופרנדים שפונקציה מקבלת הוא סופי. פעולה שמקבלת אפס אופרנדים מוגדרת כערך קבוע.
פעולות יכולות לכלול גם עצמים מתמטיים שאינם מספרים. לדוגמה, ניתן להפעיל פעולות בוליאניות כדוגמת "או" ו"וגם" על הערכים הלוגיים "אמת" ו"שקר". פעולות על וקטורים במרחב וקטורי נקראות אופרטורים. פעולות על קבוצות כוללות איחוד וחיתוך ואת הפעולה האונארית של מציאת משלים. על פונקציות ניתן להפעיל שלל פעולות כדוגמת הרכבה וקונבולוציה.
יש פעולות שלא מוגדרות לכל ערך אפשרי בתחום שלהן, למשל פעולת החלוקה שלא מוגדרת כאשר האופרנד השני שלה הוא אפס – לא ניתן לחלק באפס. פעולה נוספת שאינה מוגדרת לחלק מהאיברים בתחום היא הוצאת שורש ריבועי של מספר שלילי. הערכים שעבורם הפעולה מוגדרת יוצרים קבוצה הנקראת "תחום ההגדרה". קבוצת הפלטים של פעולה תיקרא "תמונה" או "טווח". לדוגמה, במספרים הממשיים, פעולת הריבוע מייצרת רק מספרים שאינם שליליים. במקרה כזה, תחום ההגדרה שלה הוא קבוצת המספרים הממשיים, אך הטווח הוא קבוצת המספרים החיוביים.
הגדרה פורמלית

פעולה n-רית היא פעולה המקבלת  Y קלטים –  X_{1},...,X_{n} ומחזירה תוצאה  Y. הפעולה היא פונקציה  \omega :X_{1}\times ...\times X_{n}\rightarrow Y. הקבוצה  \omega :X_{1}\times ...\times X_{n} נקראת "תחום הפעולה", והקבוצה  Y נקראת "טווח הפעולה". לפיכך, פעולה אונרית היא פעולה המקבלת קלט אחד, ופעולה בינארית מקבלת שני קלטים. פעולה שמקבלת אפס קלטים, המכונה פעולה נאלרית, היא פשוט קבוע השייך ל- Y. ניתן להתייחס לפעולה המקבלת  Y קלטים כיחס סופי  n+1 ממדי שמוגדר לכל קבוצת קלטים, ולכל קבוצה כזו מחזיר פלט יחיד.
האמור לעיל מתאר את מה שמכונה בדרך כלל פעולה סופית, כשהוא מתייחס למספר הסופי של הקלטים. קיימות הרחבות שבהן מספר הקלטים הוא אינסופי – אורדינלי או קרדינלי, או שהוא מיוצג בתור מערך שרירותי שמסמן את האינדקסים של הקלטים.
לעיתים קרובות הטווח של פונקציה כולל איברים מהסוג של הקלטים, אם כי יש יוצאים מן הכלל כמו מכפלה סקלרית, שמקבלת וקטורים ומחזירה סקלר. פעולה  \omega :X^{n}\rightarrow X, המקבלת  n משתנים מקבוצה מסוימת, ומחזירה פלט מאותה הקבוצה, נקראת פעולה פנימית. בעבור פעולות בינאריות, נגדיר פעולה חיצונית שמאלית כ- \omega :S\times X\rightarrow X מעל קבוצת סקלרים  S, ו- \omega :X\times S\rightarrow X תקרא פעולה חיצונית ימנית מעל  S. דוגמה לפעולה פנימית היא חיבור וקטורים – פעולה שמקבלת שני וקטורים ומחזירה וקטור חדש שהוא החיבור של שניהם. דוגמה לפעולה חיצונית היא כפל בסקלר, המקבלת וקטור וסקלר, ומחזירה וקטור. ניתן להרחיב את ההגדרה ולהגדיר פעולה חיצונית גם במקרה הכללי של יותר משני קלטים, ולהגדירה כפעולה  \omega :X^{i}\times S\times X^{n-i-1}\rightarrow X המקבלת  n קלטים שאחד מהם שייך לקבוצת סקלרים  S, ומחזירה איבר ב- X.
ראו גם

יחס
היפר-פעולות
אופרטור
קדימות אופרטורים
הערות שוליים

↑  The Definitive Glossary of Higher Mathematical Jargon - Operation
1 2  Algebraic operation, Encyclopedia of Mathematics
↑  William DeMeo, Universal Algebra Notes
הדגמה של פעולה בינארית. הפעולה לוקחת שני אופרנדים –  x ו- y, ומחזירה את התוצאה  x\circ y.
H.E.R.

| --- | --- |

 לידה:  27 ביוני 1997 (בת 27) ולג'ו (אנ'), קליפורניה, ארצות הברית ארצות הברית
 שם במה:  H.E.R. 
 מוקד פעילות:  ארצות הברית 
 תקופת הפעילות:  מ-2009
 מקום לימודים:  Angelo Rodriguez High School 
 עיסוק:  זמרת, פזמונאית
 סוגה:  R&B
 שפה מועדפת:  אנגלית 
 חברת תקליטים:  תקליטי RCA
 שיתופי פעולה בולטים:  כריס בראון, YBN Cordae
 פרסים והוקרה:  Asia's Most Influential Philippines (2021)  פרס גראמי לשיר השנה (2021) 
 her-official.com
 פרופיל ב-IMDb
 
גבריאלה וילסון (באנגלית: Gabriella Wilson; נולדה ב-27 ביוני 1997), הידועה בשם הבמה H.E.R. (ראשי תיבות של Having Everything Revealed; "לאחר שהכול נחשף"), היא זמרת ופזמונאית אמריקאית.
קריירה מוזיקלית

כשהייתה בת 14, הוחתמה בחברת התקליטים תקליטי RCA. ב-2014 הוציאה תחת שמה האמיתי את הסינגל "Something to Prove".
ב-2016, הוציאה, תחת שם הבמה שלה, את מיני-אלבום הבכורה שלה, H.E.R. Volume 1. ב-2017 הוציאה את מיני-אלבום ההמשך, H.E.R. Volume 2. בהמשך השנה הוציאה את אלבום האוסף הראשון שלה, הנושא את שמה. האלבום כולל את השירים אשר נכללו בשני המיני-אלבומים הקודמים. האלבום זכה במעמד "אלבום פלטינה" מטעם איגוד תעשיית ההקלטות האמריקאי ובפרס גראמי לאלבום ה-R&B הטוב ביותר לשנת 2019. בנובמבר 2018, זכתה להשתתף בתוכנית "אפל מיוזיק: הבא".
ב-2019 הוציאה את אלבום האוסף השני, I Used to Know Her הכולל את שני המיני-אלבומים שהוציאה קודם לכן הנושאים את אותו השם. בשנת 2020, הוציאה את שיר המחאה "I Can't Breathe" שיצא בעקבות מחאות ג'ורג' פלויד. השיר זכה בפרס גראמי בקטגוריית "שיר השנה" בטקס פרסי גראמי ה-63.
ב-2021 זכה שירה, "Fight for You", מתוך פסקול הסרט "יהודה והמשיח השחור", בפרס אוסקר לשיר המקורי הטוב ביותר בטקס פרסי אוסקר ה-93.
בשנת 2023 שיחקה וילסון בדרמת ההתבגרות המוזיקלית "הצבע ארגמן" אשר מבוססת על ספר באותו שם מאת הסופרת האמריקאית אליס ווקר.
דיסקוגרפיה > אלבומי אולפן

2021: Back of My Mind
דיסקוגרפיה > אלבומי אוסף

2017: H.E.R.
2019: I Used to Know Her
דיסקוגרפיה > מיני-אלבומים

2016: H.E.R. Volume 1
2017: H.E.R. Volume 2
2017: H.E.R. Volume 2, The B Sides
2018: I Used to Know Her: The Prelude
2018: I Used to Know Her: Part 2
הופעות > סיבובי הופעות

2017: Lights on Tour
2018: I Used to Know Her Tour
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 2024 | שיר מקורי – סרט עלילתי | "The Journey" ("גדוד 6888") | זכייה |  |
הערות שוליים

↑  Natalie Robehmed, Yes, R&B Sensation H.E.R. Is Gabi Wilson, Forbes (באנגלית)
↑  H.E.R. Wins Best R&B Album, GRAMMY.com, ‏2019-02-10 (באנגלית)
↑  LEGEND, Stream HER 'I Used To Know Her' New Album, OnSMASH (באנגלית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
| H> E.R. |
| --- | --- | --- |
דיסקוגרפיה
| אלבומי אולפן | Back of My Mind |  |
| אלבומי אוסף | H.E.R. • I Used to Know Her |  |
| מיני-אלבומים | H.E.R. Volume 1 • H.E.R. Volume 2 • H.E.R. Volume 2, The B Sides • I Used to Know Her: The Prelude • I Used to Know Her: Part 2 |  |
| סינגלים | "Something to Prove" • "Pigment" • "Focus" • "2" • "Best Part" • "My Song" • "This Way" • "Could've Been" • "Hard Place" • "Racks" • "21" • "Slide" • "Slow Down" • "Sometimes" • "Comfortable" • "Wrong Places" • "I Can't Breathe" • "Do to Me" • "Damage" • "Fight for You" • "Hold Us Together (Hope Mix)" • "Come Through" |  |
| השתתפות בסינגלים | "Right Now" • "Mine Luv" • "Go" • "Go 2.0" • "Thursday" • "Make the Most" • "B.S." • "Smile" • "Gotta Move On" • "Girl Like Me" |  |
| סיבוב הופעות | Lights on Tour • I Used to Know Her Tour |  |
| 0 | 1 | 2 |
| --- | --- | --- |
| הקודם: 2020: ג'סי רייז | פרס האימפקט של פרסי הנשים במוזיקה של בילבורד   2022: ‏H.E.R.  | הבא: 2023: בקי ג'י |
| --- | --- |
בקרת זהויות :  GND: 1190669021  ISNI: 0000 0004 6629 7214  LCCN: no2018015755  MusicBrainz: 93998e01-ff53-4af7-ba2a-5674adcdf21e  NKC: pag20201095338  VIAF: 54151836570420402378   WorldCat (עם VIAF): 54151836570420402378
נלי בליי

| --- | --- |

 לידה:  5 במאי 1864 Burrell Township, ארצות הברית 
 פטירה:  27 בינואר 1922 (בגיל 57) ניו יורק, ארצות הברית 
 כינוי:  Nellie Bly 
 שם לידה:  אליזבת ג'יין קוקרן
 מקום קבורה:  בית הקברות וודלואן 
 מדינה:  ארצות הברית ארצות הברית
 בן או בת זוג:  רוברט סימן (1895–1904) 
 פרסים והוקרה:  היכל התהילה הלאומי לנשים (1998) 
 קישורים חיצוניים
 חתימה:   
 
אליזבת ג'יין קוקרן (באנגלית: Elizabeth Jane Cochrane; ‏5 במאי 1864 – 27 בינואר 1922), נודעה בשם העט נלי בליי (באנגלית: Nellie Bly) וכן בכינוי "פינק" ("ורודה", על שם צבע הבגדים שאמה הלבישה אותה בילדותה), הייתה עיתונאית אמריקאית ילידת פנסילבניה. בליי ידועה כחלוצה בתחום העיתונאות החוקרת וממציאת הטכניקה של כתבת תחקיר בזהות שאולה כמו גם כאישה הראשונה שהקיפה את העולם ללא גבר מלווה.